Forslag til "Lokalplan nr. 357 - Udvidelse af Den jydske Haandværkerskole i 
Hadsten og Kommuneplantillæg nr. 2 til Kommuneplan 13" 
Sagsfremstilling 
101.     Forslag til "Lokalplan nr. 357 - Udvidelse af Den jydske Haandværkerskole i Hadsten 
og Kommuneplantillæg nr. 2 til Kommuneplan 13" - Åbent 
  
  
SAGENS INDHOLD 
Teknik og Kultur har udarbejdet forslag til "Lokalplan nr. 357 - Udvidelse af Den jydske Haandværkerskole i Hadsten 
og Kommuneplantillæg nr. 2 til Kommuneplan 13”. 
  
Baggrunden for lokalplanen er et ønske fra den selvejende institution Den jydske Haandværkerskole om mulighed for 
at udvide skolens nuværende bygningsmasse med skolehjems-, undervisnings- servicebygninger og samtidig 
udvide skolens område til også at omfatte et areal øst for [adresse], hvor der senere kan opføres en 
undervisningsbygning og anlægges parkering og intern vej. 
  
Lokalplanområdet udgør et areal på ca. 5 ha og afgrænses af [adresse] i vest, [adresse] og [adresse] 
arealer i nord, [adresse] og Den jydske Haandværkerskoles undervisningsbygninger i syd og Hovvej i øst. 
  
Lokalplanområdet er ved lokalplanens udarbejdelse delvist privatejet og delvist offentligt ejet og er beliggende i 
byzone. Lokalplanområdet ligger i det nordlige Hadsten i et område med uddannelsesinstitutioner. Området er stort 
set udbygget, men kan fortsat udvikles gennem om- og tilbygning.  
  
Lokalplanens formål er at sikre Den jydske Haandværkerskole udvidelsesmuligheder ved de eksisterende 
skolehjems-, undervisnings- og servicebygninger vest for [adresse] og skabe mulighed for at opføre en ny 
undervisningsbygning øst for [adresse]. De påtænkte udbygningsønsker vest for [adresse], som muliggøres 
med lokalplanforslaget, fremgår af bilagte illustration. 
  
Der skal ligeledes sikres parkeringspladser og attraktive udendørs opholdsarealer til den nye undervisningsbygning, 
og der gives mulighed for anlæg af en intern vej, der giver adgang til Den jydske Haandværkerskoles eksisterende 
undervisningsbygninger sydøst for lokalplanområdet. 
  
Den primære vejbetjening af lokalplanområdet sker fra [adresse]. Industrivej og Skovvej vejbetjener dele af 
lokalplanområdet. De eksisterende overkørsler til [adresse] skal fortsat anvendes. 
  
 
Byråd 
27. maj 2014 
Sagsnr. 710-2013-
73655 
Dok.nr. 710-2014-
117529 
Sagsbehandler 
DPGSMI 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Planloven 
Med kommuneplantillæg nr. 2 udlægges et nyt rammeområde 1.OF.16 med en bebyggelsesprocent på 65, der 
muliggør en bygningsmæssig fortætning på en del af Den jydske Haandværkerskoles område. Rammeområderne 
1.BL.1 og 1.OF.4 reduceres tilsvarende. 
  
En mindre del af lokalplanens område er omfattet af lokalplan nr. 121 ”For et område til Teknisk Akademi, samt 
kollegium og hotellignende byggeri ved [adresse] i Hadsten”. Lokalplan nr. 121 ophæves inden for lokalplan 357’s 
område med denne lokalplans vedtagelse. 
  
VURDERING 
Lokalplanforslaget rummer mulighed for, at Den jydske Haandværkerskole fremadrettet kan realisere sine 
udviklingsønsker, og understøtter hermed campustankesættet for området samt [adresse] rolle som uddannelsesby. 
  
Den jydske Haandværkerskole ønsker at udvikle sig for at leve op til sine kunders krav og ønsker. Den jydske 
Haandværkerskole ønsker at være medvirkende til en positiv livskvalitet hos såvel elever, lærlinge, kursister og 
medarbejdere. Derfor er der fokus på gode fysiske rammer, udstyr og faciliteter, der animerer til læring og trivsel. 
  
Et særkende ved Den jydske Haandværkerskole er, at skolen er åben 24 timer i døgnet. Der arrangeres aktiviteter 
af såvel faglig som fritidsorienteret karakter, herunder rådes over egen café og sportsklub. 
  
På baggrund af en indledende screening af forslag til lokalplan nr. 357 og kommuneplantillæg nr. 2 har Teknik og 
Kultur valgt ikke at lade planforslagene miljøvurdere, idet det vurderes, at miljøpåvirkningen ved opførelse af de 
planlagte byggerier ikke vil have væsentlig indvirkning på miljøet. 
  
INDDRAGELSE/KOMMUNIKATION 
Lokalplanen er udarbejdet i samarbejde med Den jydske Haandværkerskole og [adresse].  
  
Parkeringspladserne er indrettet efter aftale med Den jydske Haandværkerskole, så de kan fungere som 
bufferparkering for Hadsten Skole og [adresse] mv. i perioder, hvor Den jydske Haandværkerskole ikke selv 
har brug for dem. 
  
Borgerinddragelse og kommunikation sker efter reglerne i planloven. Det er et selvstændigt formål med planloven, at 
offentligheden i videst muligt omfang inddrages i planlægningsarbejdet. 
  
Når Byrådet har godkendt lokalplanforslaget skal det offentliggøres. Offentliggørelsen sker digitalt på kommunens 
hjemmeside med en indsigelsesfrist på mindst otte uger.  
  
ØKONOMISKE KONSEKVENSER 
Vedtagelsen af lokalplanen vil ikke i sig selv have økonomiske konsekvenser for Favrskov Kommune, men 
udarbejdelsen af lokalplanen indgår som et vilkår for kommunens salg af arealer til Den jydske Haandværkerskole. 
  
INDSTILLING 
Teknik- og kulturdirektøren indstiller til Byrådet: 
  
1. At forslag til ”Lokalplan nr. 357 - Udvidelse af Den jydske Haandværkerskole i Hadsten og Kommuneplantillæg nr. 
2 til Kommuneplan 13” godkendes og fremlægges i offentlig høring i 11 uger pga. sommerferie.  
  
BESLUTNING 
  
Teknik- og Miljøudvalget, 5. maj 2014: 
Fraværende: Karlo Krogh 
  
Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 27. maj 2014: 
Fraværende: Ingen 
  
Godkendt. 
Forslag til "Lokalplan nr. 357 - Udvidelse af Den 
jydske Haandværkerskole i Hadsten og 
Kommuneplantillæg nr. 2 til Kommuneplan 13" 
710-2014-99947 
Illustration af påtænkte bygningsudvidelser vest 
for [adresse] 
710-2014-99304 
